mitchell starc picks his second hat-trick of the match
చెలరేగిన స్టార్క్.. ఒకే మ్యాచ్‌లో రెండు హ్యాట్రిక్‌లు
యాషెస్ సిరీస్ ప్రారంభానికి ముందు ఆసీస్ బౌలర్ మిచెల్ స్టార్క్ హ్యాట్రిక్‌లతో చెలరేగాడు. ఒకే మ్యాచ్‌లో రెండు సార్లు హ్యాట్రిక్ సాధించి ఇంగ్లండ్ జట్టుకు హెచ్చరికలు పంపాడు.
TNN | Updated:
Nov 7, 2017, 05:59PM IST
యాషెస్ సిరీస్ ప్రారంభానికి ముందు ఆసీస్ బౌలర్ మిచెల్ స్టార్క్ హ్యాట్రిక్&zwnj;లతో చెలరేగాడు. ఒకే మ్యాచ్&zwnj;లో రెండు సార్లు హ్యాట్రిక్ సాధించి ఇంగ్లండ్ జట్టుకు హెచ్చరికలు పంపాడు. ఆస్ట్రేలియా దేశవాళీ క్రికెట్ టోర్నీ అయిన షెపిల్డ్ షీల్డ్&zwnj;లో వెస్టర్న్ ఆస్ట్రేలియాపై స్టార్క్ అరుదైన ఈ ఫీట్ సాధించాడు. సోమవారం తొలి హ్యాట్రిక్ సాధించిన స్టార్క్.. మంగళవారం మరో హ్యాట్రిక్ తీశాడు. తద్వారా ఆస్ట్రేలియా దేశవాళీ క్రికెట్లో ఈ ఘనత సాధించిన తొలి బౌలర్&zwnj;గా రికార్డ్ క్రియేట్ చేశాడు.
రెండు ఇన్నింగ్స్&zwnj;ల్లోనూ స్టార్క్ చివరి మూడు వికెట్లను కుప్పకూల్చడం విశేషం. స్టార్క్ అద్భుత బౌలింగ్ కారణంగా న్యూ సౌత్ వేల్స్ జట్టు 171 పరుగులు తేడాతో ఘన విజయం సాధించింది. కాగా, స్టార్క్ బౌలింగ్&zwnj;ను ఎదుర్కొనే ప్రమాదం తప్పడంతో 11వ నంబర్ బ్యాట్స్&zwnj;మెన్ సిమన్ మాకిన్ రెండుసార్లు నాటౌట్&zwnj;గా నిలిచాడు.